CELEX: 62022TN0176
Language: sl
Date: 2022-04-04 00:00:00
Title: Zadeva T-176/22: Tožba, vložena 4. aprila 2022 – Mellish/Komisija

7.6.2022   
            
            
               SL
            
            
               Uradni list Evropske unije
            
            
               C 222/32
            
         
      Tožba, vložena 4. aprila 2022 – Mellish/Komisija
      (Zadeva T-176/22)
      (2022/C 222/53)
      Jezik postopka: francoščina
      
         Stranki
      
      
         Tožeča stranka: Philip Mellish (Uccle, Belgija) (zastopnik: N. de Montigny, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost plačilnega lista tožeče stranke za junij 2021 in obvestilo kadrovske službe Komisije z dne 14. junija 2021, s katerim je bila tožeča stranka obveščena, da od leta 2021 in po Brexitu ne bo več dobivala pavšalnega zneska za povračilo potnih stroškov do matičnega kraja;
               
            
                  —
               
               
                  razglasi ničnost sklepa z dne 22. decembra 2021, s katerim je bila zavrnjena pritožba z dne 1. septembra, v delu, v katerem se šteje, da dopolnjuje obrazložitev izpodbijanega sklepa.
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog, ki se nanaša na teleološko in učinkovito uporabo Kadrovskih predpisov za uradnike Evropske unije (v nadaljevanju: Kadrovski predpisi), na napačno uporabo prava s strani uprave, na kršitev člena 7(4) Priloge VII h Kadrovskim predpisom in na to, da so s splošnimi izvedbenimi določbami v zvezi z matičnim krajem kršeni Kadrovski predpisi.
               
            
                  2.
               
               
                  Drugi tožbeni razlog, ki se nanaša na kršitev načela enakega obravnavanja in neutemeljeno diskriminacijo, na ugovor nezakonitosti in na neuporabo popolne ukinitve povračila stroškov v primeru izgube državljanstva.
               
            
                  3.
               
               
                  Tretji tožbeni razlog, naveden podredno, ki se nanaša, prvič, na uporabo, ki je skladna s prožnostjo, ki jo je Evropska unija obljubila v zvezi s široko razlago Kadrovskih predpisov glede britanskih državljanov, in dosledna z drugimi notranjimi pravili, ter drugič, na to, da je bilo kršeno načelo nadomestila za položaj izseljenosti uslužbenca.